Presidenti Biden i ofroi takim Putinit, ndërsa vazhdojnë tensionet për Ukrainën
Zyrtarët më të lartë amerikanë i kanë bërë thirrje Rusisë të ndalë provokimet në kufirin me Ukrainën
Presidenti Joe Biden ka ofruar të takohet me Presidentin rus Vladimir Putin në një samit në një vend të tretë, duke paralajmëruar njëkohësisht Moskën, se çdo agresion kundër Ukrainës do të ketë pasoja. Paralajmërimi vjen ndërkohë që Rusia po grumbullon trupa dhe armatime në Krime dhe në kufirin me Ukrainën. Kanali Sky News i Britanisë filmoi trupat ruse duke u vendosur në zonën Voronjezh të Rusisë, afër kufirit me Ukrainën. Grumbullimi më i madh i trupave, që nga aneksimi i paligjshëm i Rusisë i Gadishullit ukrainas të Krimesë në vitin 2014, ka alarmuar udhëheqësit në Kiev dhe në Perëndim, përfshirë Presidentin amerikan Joe Biden. tha Jen Psaki, Sekretare e Shtypit e Shtëpisë së Bardhë. Pas takimit me aleatët e NATO-s në Bruksel, Sekretari i Mbrojtjes Lloyd Austin tha se Shtetet e Bashkuara do të vazhdojnë t'i ofrojnë Ukrainës mbështetje materiale për të mbrojtur integritetin e saj territorial dhe i bëri thirrje Rusisë të ndërpresë provokimet e saj. tha Lloyd Austin, Sekretar i Mbrojtjes. Separatistët e mbështetur nga Rusia dhe forcat ukrainase kanë luftuar në Ukrainën lindore që nga viti 2014. Më shumë se 14000 njerëz kanë vdekur në konflikt. Rusia thotë se dërgoi trupa në kufijtë e saj perëndimorë për "stërvitje trajnimi" në përgjigje të veprimeve "kërcënuese" të NATO-s. Mes përshkallëzimit, Presidenti Biden ofroi të mbajë një samit "në muajt e ardhshëm" me Presidentin rus Vladimir Putin. Eksperti për Rusinë në Universitetit Katolik, Michael Kimmage, i tha Zërit të Amerikës se ai mendon se ky është një veprim i mençur. tha zoti Kimmage. Disa ligjvënës amerikanë janë shprehur të alarmuar se Rusia mund të përgatitet të pushtojë Ukrainën. tha Senatorja demokrate Jeanne Shaheen. Kritikët e Nord Stream 2 thonë se tubacioni pothuajse i përfunduar i gazit natyror nga Rusia në Gjermani është një projekt gjeopolitik i Rusisë që kërcënon sigurinë energjitike të Evropës dhe Ukrainës. Gjermania e shikon tubacionin si një sipërmarrje tregtare.